หุ้นสหรัฐฯยังปิดบวก
ดัชนีหุ้นดาวโจนส์&nbsp; ปิดที่ 12,684.68 จุด เพิ่มขึ้น 45.94 จุด ด้านแนสแดค ปิดที่ 2,843.25 จุด เพิ่มขึ้น 15.69 จุด ขณะที่ราคาน้ำมันดีดตัวกลับรุนแรง
10 พ.ค. 2554

ดัชนีหุ้นดาวโจนส์  ปิดที่ 12,684.68 จุด เพิ่มขึ้น 45.94 จุด ด้านแนสแดค ปิดที่ 2,843.25 จุด เพิ่มขึ้น 15.69 จุด ขณะที่ราคาน้ำมันดีดตัวกลับรุนแรง
ตลาดหุ้นสหรัฐฯวานนี้  กลับมาปิดในแดนบวกเช่นกัน จากแรงผลักของราคาสินค้าโภคภัณฑ์ที่ดีดตัวขึ้นอีกครั้ง ขณะที่นักลงทุนเพิกเฉยต่อปัญหายุ่งเหยิงรอบใหม่ของเศรษฐกิจยูโรโซน หลังเอสแอนด์พีลดอันดับความเชื่อถือหนี้ของกรีซลงไปอีกจากวิกฤตหนี้สิน
ดัชนีหุ้นดาวโจนส์ เพิ่มขึ้น 45.94 จุด (0.36 เปอร์เซ็นต์) ปิดที่ 12,684.68 จุด แนสแดค เพิ่มขึ้น 15.69 จุด (0.55 เปอร์เซ็นต์) ปิดที่ 2,843.25 จุด เอสแอนด์พี เพิ่มขึ้น 6.09 จุด (0.45 เปอร์เซ็นต์) ปิดที่ 1,346.29 จุด
ขณะที่ราคาน้ำมันดีดกลับแรงในวันจันทร์  หลังดิ่งลงหนักเมื่อสัปดาห์ที่แล้ว แต่นักวิเคราะห์ยังลังเลที่จะชี้ถึงทิศทางที่แท้จริง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 5.37 ดอลลาร์ ปิดที่ 102.55 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 6.77 ดอลลาร์ ปิดที่ 115.90 ดอลลาร์ต่อบาร์เรล